Kenaikan harga beras 2008

Kenaikan harga beras 2008 merupakan isu yang berkaitan dengan kenaikan global harga beras. Beras merupakan makanan ruji di  Asia Tenggara dan juga sebilangan besar masyarakat dunia, maka sebarang isu yang berkaitan beras seperti bekalan beras dan harga boleh memberi impak besar kepada sesebuah negara dan dunia. Seperti barangan komoditi lain,  jumlah penawaran dan permintaan beras mempengaruhi harga beras di pasaran. Contohnya negara Filipina dilanda krisis bekalan beras yang serius apabila bekalan beras merosot sehingga harga beras meningkat 60 peratus daripada kira-kira 25 peso (RM1.92) sekilogram  ke 40 peso (RM3.20) sekilogram "Filipina dilanda krisis bekalan beras", Utusan Malaysia. 27 Mac 2008. Di Thailand, pengeksport utama beras, harga komoditi itu telah meningkat lebih dua kali ganda"Government scramble to tackle food crisis", New Straits Times, 23 April 2008.

Harga beras sudah melonjak sebanyak 141 peratus semenjak Januari 2008 berbanding 2007 sebanyak 16 peratus.
Peningkatan harga beras di pasaran global dikaitkan dengan permintaan melonjak dunia terhadap beras dan bukan daripada penuaian yang kurang. Ini kerana antara November 2007 dan Februari 2008, eksport beras dari Thailand adalah 1 juta tan sebulan, sesuatu jumlah yang besar berbanding sebelumnyaThe new face of hunger, The Economist, 17 April 2008. Thailand menghasilkan 20 juta tan metrik (22 juta U.S. tan) beras setahun dan mengeksport dalam 9 juta tan metrik (9.9 juta U.S.tan).

Selain Asia, krisis juga merebak ke negara maju seperti Amerika Syarikat apabila dua pasaraya besar di Amerika Syarikat Costco Wholesale dan Wal-Mart's Sam's Club, menghadkan jumlah guni beras import yang boleh dibeli oleh pelangganGlobal rice squeeze hitting U.S. consumers, San Francisco Chronicle, 25 April 2008. Tindakan dua pasaraya ini dijangka meningkatkan lagi harga beras di pasaran Amerika Syarikat.

 Sebab 
Kenaikan harga beras disebabkan beberapa faktor. Antara faktor-faktor ini adalah peningkatan permintaan seperti di Timur Tengah dan Afrika; pengeluaran yang tidak dapat memenuhi jumlah permintaan yang besar; serta proses industrialisasi di Asia yang menyebabkan tanah digunakan untuk industri dan bukan untuk pertanian.

Kenaikan harga beras juga dikaitkan dengan tindakan negara pengeksport utama beras seperti India dan Vietnam yang mengharamkan eksport ke luar negara dengan harapan mereka dapat mengekang kenaikan harga beras di negara mereka. Pada masa yang sama tindakan mereka ini menyebabkan kenaikan harga beras di pasaran antarabangsa. Menurut ketua pengarah urusan Bank Pembangunan Asia, Rajat Nag, krisis beras berlaku kerana reaksi panik dunia kepada tindakan pengeksport beras ini dan tindakan mereka (pengeksport beras) tidak ada bezanya dari menyorok beras di pasaran tempatanNew Straits Times, 23 April 2008.

Pertubuhan Makanan dan Pertanian meramalkan bekalan beras di pasaran dunia akan menurun sebanyak 3.5 peratus kepada 29.9 juta tan pada 2008 kerana negara-negara pengeluar utama beras menyorokkan tanaman mereka dan kemerosotan pengeluaran di Amerika Syarikat dan JepunShortage drives rice prices to record high , Financial Post, 4 April 2008.

Kenaikan harga beras di Malaysia
Pergantungan kepada import
Di Malaysia, beras merupakan makanan asasi penduduk Malaysia. Maka beras adalah komoditi yang sangat penting di dalam kegunaan penduduk sehari-hari. 

Walaupun Malaysia mempunyai industri pengeluaran berasnya sendiri, 30 hingga 35 peratus keperluan beras negara diimport. Daripada jumlah itu, beras Thailand merupakan import utama Malaysia sebanyak 60 peratus atau 480,000 tan metrik setahunMalaysia seeks assurances of rice supplies from Thailand , The Malaysian Insider, 25 April 2008.

 Fokus kepada perindustrian 
Fokus kepada polisi perindustrian yang pada masa yang sama tidak menghiraukan industri pertanian terutamanya penanaman padi adalah sebab utama kenaikan harga beras di Malaysia. Antara tahun 1960-an dan 1970-an, kerajaan Malaysia membuat pelaburan yang tiggi untuk membina infrastruktur industri padi seperti sistem saliran dan pengairan. Kajian juga dilakukan untuk menghasilkan baka yang tahan penyakit, berhasil tinggi serta boleh dituai dua kali setahun.

Hasil dari pelaburan ini, Malaysia mencapai 90 peratus tahap sara diri dan industri beras pada masa itu mensasarkan 100 peratus tahap sara diri. Perubahan kepimpinan, struktur ekonomi dan fokus negara pada tahun 1980-an menyaksikan perubahan dalam industri beras dan padi negara. Perubahan ini menyebabkan persaingan untuk sumber-sumber seperti tenaga kerja, tanah dan air yang memberi tamparan hebat kepada industri padi dan beras tempatan. Akibatnya, banyak kawasan pertanian diubah kepada kawasan industri dan perumahan. Purata kawasan padi adalah 2.0 hektar untuk seorang petani yang puratanya berusia antara 55 dan 60 tahunMelati Mohd Arif, Malaysia's rice industry: A revamp needed?, Bernama, 16 April 2008.

 Peranan Bernas 
Beras merupakan produk yang tidak termasuk di bawah barang kawalan Kementerian Perdagangan Dalam Negeri dan Hal Ehwal Pengguna  (KPDNHEP)."KPDNHEP tidak kawal semua harga barang", Utusan Malaysia. 15 Februari 2008 

Kerajaan Malaysia mengawal bekalan beras di bawah Perintah Beras (Gred dan Kawalan Harga) 1992 bagi beras super tempatan yang mempunyai 15 peratus beras hancur. Harga jual ditetapkan antara RM1.65 dan RM1.80 per kilogram berdasarkan zon-zon di Semenanjung Malaysia. Masalah timbul apabila beras yang dijual di pasar raya mengandungi 10 peratus beras hancur sementara 15 peratus sukar dicari kerana kebanyakannya dijual di kawasan pedalaman untuk mereka yang berpendapatan rendah.

Pada masa yang sama, FOMCA menerima aduan dari pemborong bumiputera tentang kesukaran mendapat bekalan beras dari Padiberas Nasional Berhad (Bernas). Mereka mendakwa Bernas hanya membekalkan kepada anak syarikat atau konsortium pemborong utama dan mengenakan kuota kepada pemborong bebasMelati Mohd Arif, Rice issue: A lesson for all?, Bernama, 2 Mei 2008.

Oleh itu harga beras bergantung kepada bekalan beras yang mana sebagian besar adalah barangan import yang dimonopoli oleh Padiberas Nasional Berhad (Bernas). Mengikut Timbalan Menteri Pertanian dan Industri Asas Tani Datuk Mah Siew Keong berkata Bernas berperanan memastikan harga beras yang berpatutan dan juga menyimpan stok yang mencukupi."Kedudukan Bernas sebagai pengimport tunggal beras dikaji", Utusan Malaysia. 4 September 2007.

 Usaha menangani kenaikan harga beras 
Krisis kenaikan harga beras global berlaku dalam tempoh Rancangan Malaysia Kesembilan (RMK9) 2006-2010 di mana kerajaan Malaysia mensasarkan pengeluaran padi mencapai sasaran 90 peratus tahap sara diri menjelang tahun 2010, daripada 70 peratus yang dicapai sekarang.

 Sarawak sebagai jelapang padi kesembilan 
Bagi menangani kekurangan bekalan beras dan kenaikan harga beras global, Kerajaan Malaysia mengumumkan untuk menjadikan Sarawak negeri jelapang padi kesembilan di bawah Pelan Strategi Jaminan Makanan Negara (FSs), kata Menteri Pertanian dan Industri Asas Tani Datuk Mustapa MohamedSarawak sebagai jelapang padi kesembilan negara, Mstar, 20 April 2008. Limbang, Sarawak, tanah subur yang di atasnya mengalir Sungai Limbang dikenal pasti sebagai kawasan yang sesuai untuk projek penanaman padiJed Yoong, Psst, Malaysia’s Got a New Rice Bowl , Asia Sentinel, 27 April 2008.

Mustapa berkata langkah menambah kawasan baru penanaman padi adalah bagi memastikan bekalan beras sentiasa mencukupi tanpa bergantung kepada import. 

Malaysia mengumumkan satu pelan untuk menjamin bekalan makanan domestik negara dengan peruntukan RM4 bilion. Jumlah besar wang ini akan digunakan untuk menjadikan Borneo sebagai jelapang padi negara, dan juga perancangan untuk meningkatkan penanaman buah-buahan dan sayur-sayuran.

Cadangan undang-undang elak status tanah sawah ditukar
Kerajaan Malaysia sedang mengkaji untuk memperkenalkan undang-undang bagi mengelak tanah sawah ditukar status untuk kegunaan lainUndang-undang elak status sawah ditukar, Utusan Malaysia, 28 April 2008. Terdapat 670,000 hektar tanah sawah padi di Malaysia tetapi ia semakin berkurangan pada setiap tahun atau pengurangan sebanyak 4 peratus dalam tempoh 15 tahun, kebanyakannya diguna untuk kawasan perumahan dan kedaiGovernment mulls control of padi land use, New Straits Times, 28 April 2008. 

Cadangan tersebut bagaimanapun masih di peringkat Kementerian Pertanian dan Asas Tani dan ia dalam proses kajian sebelum di bawa ke peringkat tertinggi. Pengeluaran tempatan padi hanya memenuhi 70 peratus keperluan pengguna tempatan. Rakyat Malaysia menggunakan 77kg beras setahun.

 Lihat juga 
 Krisis harga makanan sedunia 2007-2008
 Permintaan dan penawaran

Rujukan

Kategori:2008 di Malaysia